Nær allir hafa ( að líkindum réttilega ) fordæmt ákvörðun starfsfólks Mountaineers að senda hóp ferðamanna í ferð á Langjökul þegar veðurstofan hafði varað við ferðum um þjóðvegi á sömu slóðum . Þeir ku hafa ætlað að nota þröngt gat í veðurofsanum , sem greinilega var of knappt reiknað . Ráðherra ferðamála hefur tekið nokkuð sterkt til orða um þetta mál . Það er tvennt sem sló mig . Fyrst hugsaði ég að ráðherrar Sjálfstæðisflokksins væru nú ekki sérstaklega duglegir við að taka ábyrgð . Það á hins vegar ekki mér vitandi um ferðamálaráðherra . Hitt var e.t.v. meira mál . Ráðherrann er yfirmaður þeirra stofnanna sem eiga að rannsaka málið og taka ákvörðun í því . Þær ákvarðanir eru að líkindum kæranlegar til ráðuneytisins . Er ekki vafasamt að hún kveði upp dóma fyrir fram í þessum málum og gefi þannig línuna til undirmanna sinna . Þar skiptir litlu máli í mínum huga hvort sektin virðist augljós eða ekki . Allir eiga rétt á málefnalegri meðferð mála sinna . Svo velti ég því fyrir mér oft þegar svona mál koma upp , hvernig við dæmum hvort annað misjafnlega eftir stöðu .